Κυβέρνηση Παναγή Τσαλδάρη 1932

Η Κυβέρνηση Παναγή Τσαλδάρη 1932  (Νοέμβριος 1932 - Ιανουάριος 1933) - ανέλαβε μετά τις βουλευτικές εκλογές του 1932.

Στις 3 Οκτωβρίου 1932, ο αρχηγός του Λαϊκού κόμματος, Παναγής Τσαλδάρης, προχώρησε σε μια δήλωση που ο αντιβενιζελικός χώρος είχε αργήσει 8 χρόνια να κάνει: στην αναγνώριση της αβασίλευτης κοινοβουλευτικής Δημοκρατίας ως πολίτευμα της χώρας.Γεώργιος Μαυρογορδάτος: «Μεταξύ δυο πολέμων: Πολιτική ιστορία 1922 - 1940», από την «Ιστορία του Νέου Ελληνισμού 1770 - 2000», τόμος 7ος εκδ. "ΤΑ ΝΕΑ", σελ. 21 Αυτή η δήλωση καθησύχασε τους δημοκρατικούς στρατιωτικούς (οι οποίοι απειλούσαν με παντός είδους επεμβάσεις αν αναλάμβανε Πρωθυπουργός βασιλόφρων). Τα κόμματα επιδόθηκαν σε ένα μαραθώνιο διαβουλεύσεων, προκειμένου να σχηματιστούν βιώσιμοι κυβερνητικοί συνασπισμοί, που κράτησαν ένα σχεδόν μήνα. Τελικά, στις 4 Νοεμβρίου, ο Παναγής Τσαλδάρης κατόρθωσε να σχηματίσει κυβέρνηση με τη συνεργασία του Εθνικού Ριζοσπαστικού Κόμματος του Κονδύλη (που εγκατέλειψε τις τάξεις των Φιλελευθέρων) και του Μεταξά.

Η κυβέρνηση, με 106 βουλευτές να τη στηρίζουν σε σύνολο 250, διατηρήθηκε στην εξουσία για τους επόμενους 2,5 μήνες περίπου, χάρη στην «ψήφο ανοχής» του ευρύτερου Φιλελεύθερου χώρου. Στην κοινοβουλευτική συνεδρίαση της 12ης Ιανουαρίου 1933 όμως, ύστερα από έντονους διαξιφισμούς, ο Τσαλδάρης έθεσε θέμα εμπιστοσύνης, και στην ψηφοφορία που ακολούθησε, η κυβέρνηση καταψηφίστηκε (91 υπέρ - 109 κατά - σε σύνολο 201 ψηφισάντων). Πρακτικά Συνεδριάσεων Βουλής - Περίοδος Γ - Σύνοδος Α, σελ. 94. Την επόμενη ημέρα, ο πρωθυπουργός υπέβαλε την παραίτησή του.

 Σύνθεση υπουργικού συμβουλίου
«Γενική Γραμματεία της Κυβέρνησης» http://www.ggk.gov.gr/?p=992
 «Πρωθυπουργός» - («Πρόεδρος του υπουργικού συμβουλίου»): Παναγής Τσαλδάρης

 «Επί των Εξωτερικών υπουργός»: Ιωάννης Ράλλης
 «Επί της Δικαιοσύνης υπουργός»: Αθανάσιος Παπαθανάσης
 «Επί των Εσωτερικών υπουργός»: Ιωάννης Μεταξάς - «Κόμμα Ελευθεροφρόνων»
 «Επί της Παιδείας και των Θρησκευμάτων υπουργός»: Δημήτριος Ν. Χατζίσκος
 «Επί των Οικονομικών υπουργός» : Παναγής Τσαλδάρης
 - αντικαταστάθηκε στις 25 Νοεμβρίου 1932 από τον Κωνσταντίνο Αγγελόπουλο
 - αντικαταστάθηκε στις 9 Ιανουαρίου 1933 από τον Σπυρίδωνα Λοβέρδο
 «Επί των Οικονομικών υφυπουργός» : Μιχαήλ Ευλάμπιος
 «Επί της Εθνικής Οικονομίας υπουργός»: Γεώργιος Πεσμαζόγλου
 «Επί της Εθνικής Οικονομίας υφυπουργός» : Στέφανος Χ. Στεφανόπουλος
 «Επί των Δημοσίων Συγκοινωνιών υπουργός»: Γεώργιος Στράτος
 «Επί των Δημοσίων Συγκοινωνιών υφυπουργός» : Πέτρος Ράλλης
 «Επί της Γεωργίας υπουργός»: Ιωάννης Θεοτόκης
 «Επί της Υγιεινής Από την 1η Δεκεμβρίου 1932 καταργείται το Υπουργείο Υγιεινής, οι διευθύνσεις του οποίου συνγχωνεύονται στο Υπουργείο Προνοίας και Αντιλήψεως. Το νέο Υπουργείο ονομάζεται «Κρατικής Υγιεινής και Αντιλήψεως» (ΦΕΚ Α 419 1932)υπουργός» : προσωρινά, Σωτήριος Γκοτζαμάνης
 «Επί της Προνοίας και Αντιλήψεως υπουργός»: Σωτήριος Γκοτζαμάνης
 «Επί των Στρατιωτικών υπουργός»: Γεώργιος Κονδύλης - «Εθνικόν Ριζοσπαστικόν Κόμμα»
 «Επί των Ναυτικών υπουργός»: Αλέξανδρος Χατζηκυριάκος - ανεξάρτητος, προσκείμενος στο αντι-βενιζελικό στρατόπεδο
 «Επί της Αεροπορίας» : προσωρινά, Αλέξανδρος Χατζηκυριάκος

 «Υπουργός - Γενικός Διοικητής Κρήτης» : Βασίλειος Μεϊμαράκης
 «Υπουργός - Γενικός Διοικητής Θεσσαλονίκης» : Φίλιππος Δραγούμης
 «Υπουργός - Γενικός Διοικητής Θράκης» : Νικόλαος Λεοντίδης
 «Υπουργός - Γενικός Διοικητής Ηπείρου» : Σπύρος Τρικούπης

 Παραπομπές 

1
Κατηγορία:1932
Κατηγορία:1933
1932